L 324/22 Euroopa Liidu Teataja 27.10.2004 POLIITIKA- JA JULGEOLEKUKOMITEE OTSUS BiH/2/2004, 24. september 2004, Bosnias ja Hertsegoviinas toimuva Euroopa Liidu sõjalise operatsiooni EL operatsiooni ülema nime- tamise kohta (2004/733/ÜVJP) POLIITIKA- JA JULGEOLEKUKOMITEE, võttes arvesse Euroopa Liidu lepingut, eriti selle artikli 25 kolmandat lõiku, võttes arvesse nõukogu 12. juuli 2004. aasta ühismeedet 2004/570]JÜV]JP Euroopa Liidu sõjalise operatsiooni kohta Bosnias ja Hertsegoviinas, (!) eriti selle artiklit 6, ning arvestades järgmist: (1) Ühismeetme 2004/570/ÜVJP artikli 2 kohaselt nimetati Euroopa liitlasvägede ülemjuhataja asetäitja (DSACEUR) admiral Rainer FEIST Bosnias ja Hertsegoviinas toimuva Euroopa Liidu sõjalise operatsiooni EL operatsiooni ülemaks. NATO otsustas admiral Rainer FEISTi asemel nimetada Euroopa liitlasvägede ülemjuhataja asetäitjaks (DSACEUR) kindral Sir John REITHi. Kindral Sir John REITHi ametiaeg algab 30. septembril 2004. Ühismeetme 2004/570/ÜVJP artikli 6 kohaselt volitas nõukogu poliitika- ja julgeolekukomiteed võtma vastu edasisi otsuseid EL operatsiooni ülema nimetamise kohta. Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt teatanud, et ei osale Euroopa Liidu kaitsepoliitilise tähendusega otsuste ja meetmete väljatöötamises ega rakendamises. Kopenhaageni Euroopa Ülemkogu võttis 12. ja 13. detsembril 2002 vastu deklaratsiooni, milles märgitakse, et “Berlin Plus” korda ja selle rakendamist kohaldatakse ainult nende EL liikmesriikide suhtes, kes on samuti kas NATO liikmed või rahupartnerlusprogrammi osapooled, ning kes on seega NATOga sõlminud kahepoolsed julgeolekualased lepingud, ON TEINUD JÄRGMISE OTSUSE: Artikkel 1 Kindral Sir John REITH nimetatakse Bosnias ja Hertsegoviinas toimuva Euroopa Liidu sõjalise operatsiooni EL operatsiooni ülemaks. Artikkel 2 Käesolev otsus jõustub 30. septembril 2004. Brüssel, 24. september 2004 Poliitika- ja julgeolekukomitee nimel esimees A. HAMER () ELT L 252, 28.7.2004, lk 10.